text: De ældre skal ud og gå
  30 april 2014 kl. 11.18
  Som et led i rehabilitering har Guderup Plejecenter i Sønderborg Kommune anlagt vandreruter. Det skal få de ældre til at gå mere.
  I alt er der etableret tre vandreruter på henholdsvis en halv, én og to kilometer. Ruterne er belagt med asfalt, og kan derfor bruges af alle plejecenterets beboere ? også dem i kørestol, med rollator, vandrestave eller stok.
  - Vi håber, ruterne vil blive flittigt brugt, og at mange vil træne sig op til at gå længere distancer, siger plejecenterleder Ragnhild Jacobsen.
  Der er også sat bænke op på ruterne, så beboerne kan få sig et hvil på vandreturen.
  